CELEX: 62013TB0202
Language: bg
Date: 2014-07-07 00:00:00
Title: Дело T-202/13: Определение на Общия съд от 7 юли 2014 г.  — Group’Hygiène/Комисия (Жалба за отмяна — Околна среда — Директива 94/62/ЕО — Опаковки и отпадъци от опаковки — Директива 2013/2/ЕС — Ролки, тръби и цилиндрични вложки, около които се навиват гъвкави материали — Професионално сдружение — Липса на пряко засягане — Недопустимост)

15.9.2014   
            
            
               BG
            
            
               Официален вестник на Европейския съюз
            
            
               C 315/50
            
         Определение на Общия съд от 7 юли 2014 г. — Group’Hygiène/Комисия
   (Дело T-202/13) (1)
   
   ((Жалба за отмяна - Околна среда - Директива 94/62/ЕО - Опаковки и отпадъци от опаковки - Директива 2013/2/ЕС - Ролки, тръби и цилиндрични вложки, около които се навиват гъвкави материали - Професионално сдружение - Липса на пряко засягане - Недопустимост))
   2014/C 315/85
   Език на производството: френски
   
      Страни
   
   
      Жалбоподател: Group’Hygiène (Париж, Франция) (представители: J.-M. Leprêtre и N. Chahid-Nouraï, avocats)
   
      Ответник: Европейска комисия (представители: A. Alcover San Pedro и J.-F. Brakeland)
   
      Предмет
   
   Искане за отмяна на Директива 2013/2/ЕС на Комисията от 7 февруари 2013 година за изменение на приложение I към Директива 94/62/ЕО на Европейския парламент и на Съвета относно опаковките и отпадъците от опаковки (ОВ L 37, стр. 10) в частта, в която Комисията включва ролките, тръбите и цилиндричните вложки, около които се навиват гъвкави материали, с изключение на ролките, тръбите и цилиндричните вложки, които са част от машини за производство и не се използват при представянето на продукта като единица стока за продажба, в списъка на примерите за стоки, онагледяващ прилагането на критериите за уточняване на понятието „опаковка“.
   
      Диспозитив
   
   
               1)
            
            
               Отхвърля жалбата като недопустима.
            
         
               2)
            
            
               Не се произнася по искането за встъпване на Sphère France SAS и на Schweitzer SAS.
            
         
               3)
            
            
               Осъжда Group’Hygiène да понесе собствените си съдебни разноски, както и направените от Европейската комисия съдебни разноски.
            
         
      (1)  ОВ C 171, 15.6.2013 г.